Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 307

12. évfolyam Évi óraszám: 128 óra Belépő tevékenységformák Bevezetés a szakmai idegen nyelvbe: Személyes vagy telefonos kommunikáció alapszinten a szakmai területeken, szituációkban. A legegyszerűbb hivatalos levelek szövegértése (információszerzés és -nyújtás, ajánlat, rendelés, fizetés, szállítás). Bevezetés a szakmai idegen nyelvbe Témakörök Tartalmak A legfontosabb — titkári, asszisztensi munkához is kapcsolódó — szakmai területeken, szituációkban személyesen vagy telefonon folytatott kommunikáció A következő szakmai témakörökben, szituációkban az alapszintű kommunikációhoz szükséges szakmai alapszókincs és kifejezések megtanítása, begyakoroltatása az adott idegen nyelven: Hivatali helyiség leírása, egyszerűbb hivatali berendezések, felszerelések nevei, külföldi vendég udvarias eligazítása hivatalban. Munkahely, egy vállalat egyszerű, rövid ismertetése, vállalattípusok nevei idegen nyelven és idegen nyelvre fordított magyar vállalatelnevezések különbségeinek rövid ismertetése. Alapvető gazdasági jelenségek a sajtó tükrében. Vásárlás, elárusítóhelyek típusai. Pénz, valutákkal kapcsolatos alaptudnivalók. Szolgáltatások, posta, benzinkút, gyorsjavítások. Legegyszerűbb banki szituációkban információnyújtás, autójavításhoz gyors segítség hívása. A legegyszerűbb hivatalos levelek szövegértése Leggyakoribb levéltípusok (információszerzés és -nyújtás, ajánlat, rendelés, fizetés, szállítás) szókincsének megtanítása az adott idegen nyelven. A továbbhaladás feltételei Bevezetés a szakmai idegen nyelvbe: A tanulók ismerjék a szóban és telefonon folytatott kommunikáció tartalmi ismérveit a megtanult szakmai témakörökben. Adott szituációban — alapszinten — tudják használni a megfelelő szakmai alapszókincset, kifejezéseket. Ismerjék a legegyszerűbb hivatali leveleket szövegértési szinten az információszerzés és -nyújtás, ajánlat, rendelés, fizetés, szállítás témaköreiben. 2001/28/II. szám ÜGYVITELI SZAKMACSOPORTOS ALAPOZÓ GYAKORLATOK 11—12. évfolyam Célok és feladatok A szakmacsoportos alapozó oktatás lehetőséget nyújt az ügyvitel szakmacsoport közös szakmai gyakorlati ismereteinek elsajátítására, a készségek, képességek fejlesztésére, a pályaválasztási döntés, illetve a szakirányú felsőfokú továbbtanulás előkészítésére és az érettségi utáni szakképzés megalapozására. A tantárgy célja, hogy bővítse, rendszerezze és mélyítse el a közismereti és a szakmai orientációs gyakorlatok keretében tanultakat, fejlessze, alapozza meg a szakmai műveltséget. A szakmacsoport aktív tanulói magatartást és tanulási élményeket is eredményező bemutatásával hívja fel a tanulók figyelmét az ügyviteli szakképesítések sajátosságaira, keltse fel az érdeklődésüket azok gyakorlata iránt. Segítse a tanulókat leendő szakmai szerepük kiválasztásában, megfogalmazásában, az egyéni életpályájuk reális megtervezésében. Teremtsen feladathelyzeteket a tanulók képességei, szakmai tehetségük kibontakoztatására, keltse fel az érdeklődésüket a szakmai tevékenységek gyakorlata iránt. Biztosítson lehetőséget a szakmacsoport munkaköreiben szükséges magatartás kialakulásához, a motiváció fejlesztéséhez, megerősítéséhez. Neveljen a szakmai tevékenységekkel kapcsolatban felelősségteljes magatartásra, alakítsa ki a tanulókban az önálló, pontos és minőségi munkavégzés igényét. Az Informatikai alkalmazások oktatásának célja a 8., 9. és 10. évfolyamon tanult informatikaismeretekre építve a számítástechnikai ismeretek elmélyítése, különös tekintettel a szövegszerkesztés és táblázatkezelés, titkársági információkezelés részletekre is kiterjedő gyakorlati alkalmazására. A Szövegfeldolgozás oktatásának célja az írássebesség jelentős fejlesztése a számítógépes szövegírásnál, a minőségi követelmények betartásával. Cél továbbá, hogy a tanulók megismerjék a hivatali levelezés alapvető szakszókincsét, és egyszerűbb tartalmú levelet maguk is meg tudjanak fogalmazni, valamint a szokásoknak megfelelően formába önteni. Fejlesztési követelmények A tantárgy tanulása során fejlődjenek a tanulók szakmai gyakorlati tantárgyak tanulásához szükséges képességei, így különösen az önálló tapasztalatszerzés, a kreativitás, az ismeretek alkalmazási képessége. A gyakorlati tevékenységek során maradéktalanul tartsák be a balesetmentes és biztonságos munkavégzés szabályait, fejlődjön munkabírásuk, kitartásuk. A tanulók frissítsék fel és aktualizálják ismereteiket a számítógép működése, üzembe helyezése, használata, hálózatra csatlakozása kapcsán, valamint alapvető rendszerismereteiket a számítógépről (útvonal megtalálása, fájlnév megadás, fájlkeresés, területi beállítások stb.). A tantárgyi tevékenység során szokjanak hozzá a produktív munkavégzéshez. Alakuljon ki a tanulókban az önálló feladatmegoldás igénye, érezzék meg a sikerek értékét, örömét. A gyakorlati tevékenység végzése során folyamatosan erősödjék a szakmai motiváció, váljon tudatos döntéssé a szakmaválasztás. Alkalmazzák a gyakorlati tevékenységek végzéséhez szükséges magatartási szabályokat, magatartásformákat. Informatikai alkalmazások: A tanulók használják az internetet (böngészés, letöltés, e-mail, chat). A mindenkori korszerű szövegszerkesztő szoftver technikai lehetőségeinek felhasználásával önállóan formázzanak szöveget (oldalbeállítás, betűformázás, bekezdésformázás, fejléc, lábléc megadása, oldalszámmal való ellátása, nyomtatás, tabulátorállítások, szegélyek, árnyékolás, mintázatbeállítás, mezőkódok beszúrása, egyszintű lista készítése, táblázat, Szövegfeldolgozás: Növekedjen a tanulók írássebessége. Egyidejűleg törekedjenek a hibák kiküszöbölésére, a hibátlan vakírásra. (Másoljanak tíz perc alatt legalább 1400 leütés terjedelmű, közepes nehézségű, összefüggő nyomtatott, ismeretlen szöveget sortartással, tízujjas vakírással, javítószerkezet-használattal, az előírt hibahatárokon belül.) A tanulók ismerjék meg a hivatali levelezés fogalmát, történetét, téma szerinti csoportosítását. Legyenek tisztában a levélírás tartalmi, formai és nyelvhelyességi követelményeivel a következő témájú leveleknél: munkaüggyel kapcsolatos iratok, önéletrajz, pályázat, hivatalos szervekkel való kapcsolattartás iratai, továbbá állami szervek, vállalkozások belső iratai, a gazdasági tevékenységgel kapcsolatos külső iratok, a pénz- és postaforgalommal kapcsolatos nyomtatványok, pénzügyi folyamatokkal kapcsolatos iratok. Egyszerűbb tartalmú iratok megfogalmazása, a szokásoknak megfelelően formába öntése. A tanulók ismerjék a hivatali levelezés alapvető szakszókincsét. Egyszerűbb tartalmú levelet fogalmazzanak meg, valamint a szokásoknak megfelelően öntsék formába.

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes